Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 429

41. Jegyzett tőke összesen sorban az Szmt. által meghatározottak szerint a jegyzett tőkének számító — a Cégbíróságon bejegyzett — tőke összegét kell feltüntetni és a tulajdonosok szerint külön sorokban részletezni. A befizetett, de a Cégbíróságon még be nem jegyzett tőke értékét 12.5 sorban az alapítókkal szembeni kötelezettségek között kell szerepeltetni. A tőkeemelésnek azt a részét, amelyet a vállalkozás saját tőkén belüli tartalékából (tőke- vagy eredménytartalékból) hajt végre, csak a cégbírósági bejegyzést követően — a vonatkozó tartalékállomány csökkentésével egyidejűleg — lehet a jegyzett tőkében szerepeltetni. A jegyzett tőke — közgyűlés (alapító) által jóváhagyott — leszállításának értékét a jóváhagyást követő naptól kezdődően a Cégbírósági bejegyzésig 33.A Szavatoló tőke tábla megfelelő sorában külön ki kell mutatni. A 41.12 sorban kell a jegyzett tőkének a visszavásárolt részét (a részesedés, részvény névértékét) kell kimutatni. A 41.3 sorban — az előzőek sorokban feltüntetettek kivételével — a jegyzett tőke értékét kell szerepeltetni. A 42. Jegyzett, de be nem fizetett tőke sorban a jegyzett tőke még be nem fizetett összegét kell negatív előjellel kimutatni. A 47. Mérleg szerinti eredmény (év közben eredmény) sorban az Eredménykimutatás tábla alapján kiszámított (halmozott) eredményt kell feltüntetni. (A deviza oszlopban nem szerepelhet összeg!) Az eredmény év közben az eredményszámlák lezárása utáni — a bevételeknek, ráfordításoknak és költségeknek — egyenlege, amelyet a társasági adóelőleg befizetett összegével csökkenteni kell. Év végén az előzetes eredménynél az (előzetes adatok alapján meghatározott) adófizetési kötelezettséggel számított összeget kell figyelembe venni. Az év végi végleges adat az éves beszámoló szerinti (auditált mérleg) eredménye.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes